Public procurement notice: Voluntary Ex Ante Transparency Notice
Published: 2019-12-18
Buyer: Espoo Catering Oy
Country: FI
Contract type: Services
Procedure: Negotiated without a prior call for competition
CPV classification: 72000000
Estimated value: 775598 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena on jäljempänä eritellyin tavoin CGI Suomi Oy:n ruokapalvelualan toiminnanohjausjärjestelmän versiopäivitys ja siirtäminen on premises -järjestelmästä SaaS -palveluna (Software As A Service) tuotettavaksi siihen liittyvine tuki- ja ylläpitopalveluineen. Hankinta toteutetaan hankintalain 40 §:ssä (laki julkisista hankinnoista ja käyttöoikeussopimuksista, 1397/2016) tarkoitettuna suorahankintana, jossa hankintayksikkö neuvottelee suoraan valitsemiensa toimittajien kanssa hankintasopimuksen ehdoista julkaisematta etukäteen hankintailmoitusta.
Hankintayksikkö on hankkinut Aromin alun perin valmisohjelmistona sisältäen tuki- ja ylläpitopalvelut. Järjestelmä kokonaisuudessaan on ollut asennettuna Hankintayksikön omassa käyttöympäristössä ja siten kyseessä on ollut on premises -tyyppinen järjestelmä, jonka ylläpidosta Aromin osalta on vastannut CGI hankintayksikön ja CGI:n välisen ylläpitosopimuksen mukaisesti. Järjestelmää on voitu käyttää Windows-työasemien client-sovelluksella ja osaa toiminnallisuuksista selainkäyttöisesti. Hankintayksiköllä on ollut mainittu järjestelmä käytössään useiden vuosien ajan ja sillä on voimassa oleva ylläpitosopimus järjestelmästä CGI:n kanssa. CGI tulee tarjoamaan järjestelmän uusinta versiota jatkossa vain SaaS-palveluna (Software As A Service) ja tuki hankintayksikön käytössä olevalle on premises -tyyppiselle tuotantotavalle loppuu. CGI:n Aromi Palveluna -mallissa käyttöympäristö on täysin CGI:n ylläpidossa, joten käyttäjän ei tarvitse huolehtia teknisistä asioista. Palveluna (SaaS) -malliin sisältyy järjestelmän käyttöympäristö mukaan lukien palvelinlaitteet sovelluksineen ja valvontapalveluineen. Palvelu tuotetaan jaetusta palvelinkapasiteetista, joka mahdollistaa tehokkaan ylläpidon. CGI vastaa ympäristön ylläpidosta ja asiakas voi keskittyä vain käyttämään Aromia oman liiketoimintansa tukena. Järjestelmän loppukäyttäjät voivat käyttää järjestelmää jatkossa päätelaiteriippumattomasti selaimella.
Hankintalain 40 §:n 2 momentin 2-kohdan mukaan, hankintayksikkö voi valita suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan. Lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta.
Hankinnassa on kyse nykyisen järjestelmän versiopäivityksen seurauksena tapahtuvasta toiminnallisuuden siirtämisestä kokonaisuudessaan pilvipalveluna tuotettavaksi ja kyseisen palvelun käyttöönotosta Hankintayksikön toimipisteissä.
Hankintayksiköllä ei ole tarvetta nykyisen toiminnanohjausjärjestelmän korvaamiselle toisella järjestelmällä, vaan käytössä oleva Aromi palvelee edelleen liiketoiminnan tarpeita. Lisäksi toiminnanohjausjärjestelmän vaihtaminen olisi joka tapauksessa massiivinen IT-hanke, joka hankintayksikön olisi kokonaisuudessaan kilpailutettava. Tässä hankinnassa kyseessä on ainoastaan nykyisen toiminnanohjausjärjestelmän versiopäivityksestä ja tuotantomallin muuttamisesta on premises -tyyppisestä palvelusta SaaS-palveluksi.
Hankintayksiköllä ei ole taloudellisia eikä toiminnallisia perusteita toiminnanohjausjärjestelmän vaihtamiselle. Toiminnanohjausjärjestelmän vaihtaminen kokonaisuudessaan ei ole hankintayksikön näkökulmasta järkevää eikä taloudellisista syistä perusteltua.
Toiminnanohjausjärjestelmän vaihtaminen kokonaisuudessaan toisen toimittajan järjestelmään ei ole Hankintayksikön kannalta realistinen tai järkevä vaihtoehto. Kyseessä on kuitenkin nykyisen toiminnanohjausjärjestelmän siirtäminen pilvipalveluna tuotettavaksi, minkä vuoksi asia ei myöskään ole suoraan verrattavissa uuden toiminnanohjausjärjestelmän hankintaan tai nykyisen järjestelmän korvaamiseen.
Koska Aromi-toiminnanohjausjärjestelmä on CGI:n kehittämä ja ylläpitämä järjestelmä, kaikki järjestelmää koskevat immateriaalioikeudet kuuluvat CGI:lle. CGI vastaa myös jatkossa kyseisen toiminnanohjausjärjestelmän tuottamisesta hankintayksikölle SaaS-palveluna kokonaisuudessaan ja kaikki palvelun oikeudet kuuluvat CGI:lle. CGI on ainoa toimittaja, joka voi teknisestä ja yksinoikeuden suojaamiseen liittyvästä syystä toteuttaa kyseessä olevan hankinnan.
Edellä mainituin perustein Hankintayksikkö on päättänyt hankkia Aromi-toiminnanohjausjärjestelmän versiopäivityksen ja sen seurauksena tuotantomallin muutoksen SaaS-palvelumallilla tuotettavaksi siihen kuuluvine tuki- ja ylläpitopalveluineen CGI Suomi Oy:ltä.


Winner: CGI Suomi Oy
Award value: 775598